# Estratègies de millora educativa/Formació en l'ús de les tecnologies de la informació i comunicació (TIC)

* ACTUACIÓ 25 — Formació en l'ús de les tecnologies de la informació i comunicació (TIC)
Torneu a la taula Dimensions, estratègies i actuacions.
* Descripció
* Activitats formatives en coneixements i habilitats per a l'ús de les tecnologies de la informació i comunicació per tal d’enfortir el paper de la gent jove en la seva comunitat i millorar la seva ocupabilitat.
* D’una banda, l’oferta de recursos TIC és immensa i està en renovació constant i, d’altra banda, l’ús (intercanviar idees, informació, experiències...) d’aquests recursos per part de les persones joves és canviant i la seva migració cap a solucions tecnològiques cada vegada més visuals és una tendència consolidada. Per tant, a l’hora d’organitzar la formació en les TIC cal conèixer quines són les necessitats formatives digitals dels joves, a qui ens adrecem i quins objectius ens plantegem en cadascuna d’aquestes.
* Persones destinatàries
* Joves de qualsevol edat i condició que necessitin millorar en l'ús d’eines digitals o que tinguin interès a conèixer programes específics.
* Joves amb dèficit formatiu en TIC que estiguin a l'atur.
* Objectius
* Millorar les capacitats tecnològiques de les persones joves.
* Adaptar el perfil d'ocupabilitat dels joves que recerquen feina a les necessitats del mercat laboral.
* Sensibilitzar els joves sobre la seguretat en línia, fer-los conscients dels riscos i les implicacions de la seva presència en línia.
* Treballar aspectes relacionats amb la identitat i presència digitals.
* Metodologia
* Aula d'informàtica que pot estar ubicada a l'equipament juvenil, als punts TIC, a les biblioteques, als centres educatius, als centres de promoció econòmica, a les escoles d'adults, etc.
* Professorat expert en la temàtica específica.
* Agents implicats
* Segons qui impulsi la formació: serveis locals d'ocupació, serveis educatius, escoles d'adults, equipaments juvenils, centres cívics, entitats, telecentres i punts TIC.
* El rol de l'àrea de joventut en aquesta actuació
* Difusió.
* Derivació de joves.
* Detecció de necessitats.
* Lideratge quan s'ofereixen cursos en l'equipament juvenil: organització de cursos.
* Seguiment dels resultats de l'acció.
* Enllaços externs (experiències i recursos a Catalunya)
* Punt TIC. Generalitat de Catalunya. [Data de consulta: 4 agost 2016] Xarxa integrada per centres i espais molt diversos, de titularitat pública o privada, que posa a disposició de ciutadans, empreses i col·lectius l’equipament i el personal necessaris per facilitar-los l’accés a les tecnologies de la informació i la comunicació.
* Idigital. Generalitat de Catalunya. [Data de consulta: 4 agost 2016] Estratègia del Govern de la Generalitat de Catalunya que té com a objectiu generar un pol d'innovació digital al nostre país per fomentar el creixement econòmic, la competitivitat empresarial i l'ocupació de qualitat.
* Garantia Juvenil: formació en TIC. Generalitat de Catalunya. [Data de consulta: 4 agost 2016]
* Programa KNKTA’T. Assessorament en xarxes socials i TIC pel foment de la participació. Agència Catalana de Joventut. [Data de consulta: 4 agost 2016]